b'\n_START_ARTICLE_\nO\xc5\xbebalt Gutsman\n_START_SECTION_\n\xc5\xbdivljenjepis\n_START_PARAGRAPH_\nGutsman se je \xc5\xa1olal v Kremsu, Leobnu na Dunaju, v Zvolenu na Slova\xc5\xa1kem in v Gradcu. Po kon\xc4\x8danih teolo\xc5\xa1kem \xc5\xa1tudiju se je okoli leta 1760 kot jezuit in potujo\xc4\x8di misijonar vrnil v Celovec.\n_START_SECTION_\nDelo\n_START_PARAGRAPH_\nGutsman je okoli 30 let aktivno posegal v jezikovno-knji\xc5\xbeno delovanje na Koro\xc5\xa1kem. Sestavil in prevedel je ve\xc4\x8d nabo\xc5\xbenih spisov v koro\xc5\xa1ki razli\xc4\x8dici slovenskega jezika in se pri tem opiral na\xc2\xa0\xc2\xbbkranjsko\xc2\xab\xc2\xa0knji\xc5\xbeno izro\xc4\x8dilo._NEWLINE_Leta 1777 je izdal metodolo\xc5\xa1ko dovr\xc5\xa1eno slovensko slovnico Windische Sprachlehre, leta 1789 pa slovar Deutsch-windisches W\xc3\xb6rterbuch. Slovnica, ki je tretja slovenska slovnica, sloni na koro\xc5\xa1kih nare\xc4\x8djih. Do\xc5\xbeivela je \xc5\xa1est izdaj; zadnjo, ki jo je priredil Urban Jarnik 1829. Gutsman je v sloven\xc5\xa1\xc4\x8dini pravilno sestavil \xc5\xa1est sklonov, njegov slovar pa je v besedni zaklad slovenskega knji\xc5\xbenega jezika prispeval obilico lepih koro\xc5\xa1kih besed, novih tvorb in izposojenk.'